**Hindamismetoodika**

# Pakkumuse hindamiskriteeriumid

Pakkumuse hindamise meetod: majanduslikult soodsaim pakkumus (parima hinna ja kvaliteedi suhe).

Pakkumuse hindamise osakaalud on järgmised:

|  |  |
| --- | --- |
| **Hindamiskriteeriumid** | Maksimaalsete punktide arv |
| 1. [**Rapla ja Pärnu maakondade maavarade teemaplaneeringu lähteseisukohtade ja KSH programmi koostamise m**](https://riigihanked.riik.ee/rhr-web/)**aksumus** ehk Pakkumuse maksumus (ilma käibemaksuta), pakkuja sisestatav eRHRisse.
 | 30 punkti |
| 1. **Teenuse kirjeldus**, mis koosneb (tellija hinnatav):
 |  |
| 2.1. Metoodika kirjeldus (metoodiline selgitus planeeringulahenduse koostamisest mõjude hindamisest ning protsesside omavahelisest sidumisest); | 25 punkti |
| 2.2. Riskide ning nende maandamiseks vajalike tegevuste kirjeldus; | 5 punkti |
| 2.3. Aja- ja tegevuskava;  | 10 punkti |
| 2.4. Meeskonna koosseis ja rollide jaotus; | 10 punkti |
| 1. **Sotsiaalne hindamiskriteerium**
 | 5 punkti |
| 1. **Töö- ja pereelu ühildamine hankelepingu täitmisel**
 | 5 punkti |
| 1. **Meeskonna kogemuse lisaväärtuse hindamiskriteerium**
 | 10 punkti |
| **Kokku:** | **100 punkti** |

Pakkumuste maksumuste ([Rapla ja Pärnu maakondade maavarade teemaplaneeringu lähteseisukohtade ja KSH programmi koostamise koguhind](https://riigihanked.riik.ee/rhr-web/)) hindamine toimub järgmiselt – madalaima maksumusega pakkumus saab 30 punkti, iga maksumuselt järgmise pakkumuse punktid arvutatakse järgmise valemi abil: (madalaima maksumusega pakkumuse maksumus/hinnatava pakkumuse maksumus) x 30[[1]](#footnote-1). Tulemus ümardatakse täpsusega kaks kohta pärast koma.

Teenuse kirjelduse kriteeriumi hindamiseks nimetab Rahandusministeerium vähemalt kolm pakkujatest sõltumatut hindajat, kes hindavad vastavaks tunnistatud pakkumusi kollektiivselt ja konsensuslikult. Hindajad lähtuvad hindamisel hindamismetoodikas kirjeldatud põhimõtetest ning esitavad hankijale hindamise põhjendatud tulemused kollektiivses protokollis, mis on kõigi hindajate poolt allkirjastatud.

Pakkumuse teenuse kirjeldusele antud neli hinnet (alakriteeriumid 2.1-2.4) liidetakse kokku ning saadakse teada pakkumuse teenuse kirjelduse väärtuspunktid. Pakkumuse koondpunktid saadakse hindamiskriteeriumide 1. Pakkumuse maksumus ja 2. Teenuse kirjeldus ja 3. Sotsiaalne hindamiskriteerium ja 4. Töö- ja pereelu ühildamine hankelepingu täitmisel ning 5. Meeskonna kogemuse lisaväärtuse hindamiskriteerium punktide liitmisel täpsusega kaks kohta pärast koma.

Hankija tunnistab edukaks enim väärtuspunkte saanud pakkumuse. Võrdsete väärtuspunktidega pakkumuste korral tunnistatakse edukaks pakkumus, millele on omistatud „Metoodika kirjeldus“ alakriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Meeskonna koosseis ja rollide jaotus“ alakriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Meeskonna kogemuse lisaväärtuse hindamiskriteerium“ hindamiskriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Töö- ja pereelu ühildamine hankelepingu täitmisel“ kriteeriumi eest suurim arv väärtuspunkte. Juhul, kui väärtuspunktid on võrdsed ka peale seda, siis korraldab hankija eduka pakkumuse väljaselgitamiseks liisuheitmise, võimaldades võrdselt väärtuspunkte saanud pakkumuse esitanud pakkujatel liisuheitmist jälgida interneti-teel reaalajas. Liisuheitmine protokollitakse.

Kui vastavaks on tunnistatud üks pakkumus, siis teenuse kirjelduse sisulist hindamist ei toimu ja teenuse kirjeldusele omistatakse automaatselt maksimaalsed väärtuspunktid.

# Teenuse kirjelduse alakriteeriumid

Rahandusministeeriumi nõuded pakkumusele ja hankelepingu täitmisele on kirjeldatud hanke alusdokumentides (s.h Tehnilise kirjelduses). Pakkujal tuleb pakkumuses võimalikult detailselt lahti kirjutada oma nägemus hankelepingu täitmisest, et tellija saaks veenduda, et pakkuja mõistab, milliste tingimuste ja ressurssidega tal tuleb töö eesmärkide saavutamiseks arvestada ning milliseid tulemeid tellija vajab.

Teenuse kirjeldust hinnatakse ja väärtuspunkte antakse igas hindamise alakriteeriumis alljärgnevalt:

|  |  |
| --- | --- |
| **Alakriteerium 2.1 Metoodika kirjeldus. Hinnang, kuidas valitud metoodikaga on püstitatud eesmärk saavutatav – maksimaalselt 30 punkti** | **Väärtus-punktide arv** |
| SUUREPÄRANE: Töö metoodika ja nendest tulenevad tegevused on kirjeldatud detailselt ja arusaadavalt ning kirjeldatu ületab hankija ootuseid. Pakkumuses on väga põhjalikult lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse.Lisaks hankedokumendis nõutule on koos sisuliste ja selgelt arusaadavate põhjendustega välja pakutud hankija poolt aktsepteerimist leidvaid lisalahendusi (nt täiendavate meetodite või lahenduste kasutamine), mis võimaldavad töö eesmärke efektiivsemalt saavutada. | 25 |
| VÄGA HEA: Töö metoodika ja nendest tulenevad tegevused on kirjeldatud heal tasemel ja arusaadavalt ning kirjeldatu vastab hankija ootustele. Pakkumuses on heal tasemel lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 15 |
| HEA: Töö metoodika ja nendest tulenevad tegevused on kirjeldatud piisavalt ja arusaadavalt ning kirjeldatu vastab üldjoontes hankija ootustele, kuid pisidetailide osas esinevad üksikud mittepõhimõttelised puudujäägid ja/või ebatäpsused, mis ei takista töö eesmärkide täitmist. Pakkumuses on piisavalt lahti kirjeldatud töö metoodiline lähenemine, sh on välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 10 |
| RAHULDAV: Töö meetodid ja nendest tulenevad tegevused on kirjeldatud üldises plaanis sobivalt, kuid esineb puudujääke. Pakkumuses ei ole piisavalt lahti kirjeldatud töö metoodiline lähenemine, sh pole piisavalt välja toodud: 1) Töö koostamise peamised põhimõtted ja meetodid; 2) Kirjeldus, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. | 5 |
| VÄHENE: Töö metoodika kirjelduses esineb hulgaliselt olulisi puudujääke. Näiteks pakkumuses on toodud hankija jaoks ebasobiv töö metoodiline lähenemine, esineb vähene arusaadavus pakutud töö metoodikast, pole esitatud olulist informatsiooni, seotult: 1) Töö koostamise peamiste põhimõtete ja meetoditega; 2) Kirjeldusega, kuidas toimub kommunikatsioon ja huvigruppide kaasamine, millistest põhimõtetest kommunikatsioonis ning kaasamisel lähtutakse. Hankijal tekkis pakkumuses esitatud töö metoodika kirjelduse osas mitmeid küsimusi ja kahtlus, kas valitud metoodikaga on võimalik töö eesmärke täita. | 1 |

|  |  |
| --- | --- |
| **Alakriteerium 2.2 Riskide ning nende maandamiseks vajalike tegevuste kirjeldus.****- maksimaalselt 5 punkti** | **Väärtus-punktide arv** |
| SUUREPÄRANE: Töö läbiviimisega seotud riskianalüüs on põhjalik, läbimõeldud ja ammendav ning ületab hankija ootusi. Väljapakutud maandamismeetmed on realistlikud, selgelt ja arusaadavalt põhjendatud ning tagavad töö käigus tekkivate võimalike probleemide lahendamise töö kvaliteetseks teostamiseks. Riskianalüüs hõlmab kogu töö metoodilist lähenemist, sh on välja toodud: 1) Töö koostamise peamiste põhimõtete ja meetoditega seotud riskid, hinnangud riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid, hinnangud riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud; 3) Meeskonnaga seotud riskid, hinnang riski olulisusele ja esinemise tõenäosusele ning riski maandamise meetmete kirjeldus ja vastutavad isikud; 4) Ajakavaga seotud riskid, hinnang riski olulisusele ja esinemise tõenäosusele ning riski maandamise meetmete kirjeldus ja vastutavad isikud; 5) Muud olulised riskid, hinnang riskide olulisusele ja esinemise tõenäosusele ning riskide maandamise meetmete kirjeldus ja vastutavad isikud.Tulenevalt kavandatud metoodikatest on pakkuja kirjeldanud mitmeid täiendavaid hankija poolt aktsepteerimist leidvaid võimalikke riske, nende maandamismeetmeid, mis võimaldavad töö eesmärke efektiivsemalt saavutada. | 5 |
| HEA: Töö läbiviimisega seotud riskianalüüs on piisav, ja arusaadav ning kirjeldatu vastab üldjoontes hankija ootustele, kuid pisidetailide osas esinevad üksikud mittepõhimõttelised puudujäägid ja/või ebatäpsused, mis ei takista töö eesmärkide täitmist. Väljapakutud maandamismeetmed on realistlikud ja need on piisavad olulisemate probleemolukordade lahendamiseks. Hankijal tekkisid väljapakutud riskide ja nende maandamismeetmete osas üksikud mittepõhimõttelised küsimused (puudujäägid, vastuolud ja/või ebatäpsused), kuid need ei ole hankija hinnangul oluliseks takistuseks töö kvaliteetsel teostamisel. Riskianalüüs hõlmab piisaval määral töö metoodilist lähenemist, sh on välja toodud: 1) Töö koostamise peamiste põhimõtete ja meetoditega seotud riskid ning nende maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid ning nende maandamise meetmete kirjeldus ja vastutavad isikud; 3) Meeskonnaga seotud riskid ning selle maandamise meetmete kirjeldus ja vastutavad isikud; 4) Ajakavaga seotud riskid ning selle maandamise meetmete kirjeldus ja vastutavad isikud. | 3 |
| RAHULDAV: Töö läbiviimisega seotud riskianalüüsis esineb olulisi puudujääke st riskide kirjeldus ei olnud ammendav ja/või maandamismeetmed olid ebarealistlikud või puudulikud, puuduvad hinnangud riskide olulisusele ja esinemise tõenäosusele ja/või puuduvad vastutavad isikud järgmises osas: 1) Töö koostamise peamiste põhimõtete ja meetoditega seotud riskid ning nende maandamise meetmete kirjeldus ja vastutavad isikud; 2) Kommunikatsiooni ja huvigruppide kaasamisega seotud riskid ning nende maandamise meetmete kirjeldus ja vastutavad isikud; 3) Meeskonnaga seotud riskid ning selle maandamise meetmete kirjeldus ja vastutavad isikud; 4) Ajakavaga seotud riskid ning selle maandamise meetmete kirjeldus ja vastutavad isikud.Hankijal tekkis väljapakutud riskide ja nende maandamismeetmete osas hulgaliselt küsimusi, mis ei võimalda hankijal hinnata, kuidas on riskide haldamine kavandatud. Hankija hinnangul on suur risk, et pakkuja ei suuda adekvaatselt lahendada töö käigus esile kerkida võivaid probleemolukordi. | 1 |

|  |  |
| --- | --- |
| **Alakriteerium 2.3 Aja- ja tegevuskava – maksimaalselt 10 punkti** | **Väärtus-punktide arv** |
| SUUREPÄRANE: Aja- ja tegevuskava on esitatud ja põhjendatud. Tegevused on esitatud koos tähtaegadega (tegevus võib toimuda ka mitu nädalat, sel juhul tuleb märkida kui mitu nädalat) ja tulemitega. Iga tegevuse juures on märgitud läbiviija(d) (meeskonna liikmed). Pakutud ajakava ja meeskonna suurus on hankelepingu kvaliteetseks täitmiseks mõistlik ja objektiivselt põhjendatud. Lisaks on välja pakutud hankija poolt aktsepteerimist leidvaid täiendavaid tegevusi või olemasolevaid tegevusi on liigendatud detailsemaks, eesmärgiga neid paremini avada. Kirjeldatud ajakava ületab hankija ootusi, st ajakavva on lisatud täiendavaid tegevusi vms, mis hankija hinnangul on vajalikud, kuid mida pole osatud ette näha. | 10 |
| HEA: Aja- ja tegevuskava on esitatud ja põhjendatud. Tegevused on esitatud koos tähtaegadega (tegevus võib toimuda ka mitu nädalat, sel juhul tuleb märkida kui mitu nädalat) ja tulemitega. Iga tegevuse juures on märgitud läbiviija(d) (meeskonna liikmed). Pakutud ajakava ja meeskonna suurus on hankelepingu kvaliteetseks täitmiseks mõistlik ja objektiivselt põhjendatud. Kirjeldatud ajakava vastab hankija ootustele. Ajakavas võivad esineda üksikud ebatäpsused (planeeritud ajakavas on ebakõlasid, kus mõne tegevuse jaoks on planeeritud põhjendamatult kas väga pikk või väga lühike periood), mis aga ei ole põhimõttelised.  | 5 |
| RAHULDAV: Aja- ja tegevuskava on esitatud koos tähtaegadega, kuid ajakavast on puudu mõni oluline etapp ja/või iga tegevuse juures ei ole märgitud läbiviija(d) (meeskonna liikmed). Puuduvad põhjendused, kuidas pakutud ajakava ja meeskonnaga on võimalik tagada hankelepingu kvaliteetne täitmine. Aruandluse ajakava ei ole hankija jaoks lahti kirjutatud selgelt ja arusaadavalt. Hankijal tekkisid mitmed põhimõttelised küsimused ajakava sobivuse osas. | 1 |

|  |  |
| --- | --- |
| **Alakriteerium 2.4 Meeskonna koosseis ja rollide jaotus – maksimaalselt 10 punkti** | **Väärtus-punktide arv** |
| SUUREPÄRANE: Hankija näeb, et pakkuja on töösse kaasatava meeskonna koostamisel lähtunud töö eesmärgist ja metoodikast. Töö meeskonna kirjelduses on detailselt ja põhjendustega välja toodud, milliseid ülesandeid iga meeskonnaliige täidab ning seejuures on meeskonnaliikmete oskused ja kogemused integreeritud ühise eesmärgi saavutamisse. Kirjeldatud tööjaotus on optimaalne ning võimaldab planeeringu lõpptähtajaks ja kvaliteetselt valmis saada.  | 10 |
| HEA: Hankija näeb, et pakkumuses esitatud meeskonnaliikmete tööjaotus töö teostamiseks on üldiselt sobiv. Kirjelduses või tööjaotuses esinevad üksikud mittepõhimõttelised puudujäägid või vastuolud. | 5 |
| RAHULDAV: Hankija näeb, et pakkumuses esitatud meeskonna ja selle tööjaotuse kirjeldus on üldsõnaline või pole ammendav. Hankijal ei kujunenud esitatud pakkumuse alusel kindlat veendumust, et pakkuja suudab planeeringu kvaliteetselt ja õigeaegselt teostada.  | 1 |

# Sotsiaalseid hindamiskriteeriumid

# Sotsiaalseid hindamiskriteeriumeid hinnatakse ja väärtuspunkte antakse igas hindamise alakriteeriumis alljärgnevalt:

|  |  |
| --- | --- |
| **Hindamiskriteerium 3 - Sotsiaalne hindamiskriteerium – 5 punkti** | **Väärtus-punktide arv** |
|  |  |
| Lisapunkte on võimalik saada järgmiselt:Kui hankelepingu täitmises vahetult osalevate ekspertide meeskonda kuulub vähemalt üks ekspert, kes vastab vähemalt ühele järgmistest tingimustest: - kellel on tuvastatud osaline või puuduv töövõime töövõimetoetuse seaduse alusel või- kes on tunnistatud püsivalt töövõimetuks riikliku pensionikindlustuse seaduse alusel või - kellele on määratud puue puuetega inimeste sotsiaaltoetuste seaduse alusel või- kes on eelpool loetletud tingimusega samaväärses olukorras tema asukohariigi õigusaktide kohaselt või- kes kasvatab last, kellele on määratud puue puuetega inimeste sotsiaaltoetuste seaduse alusel või kes on eelpool loetletud tingimusega samaväärses olukorras tema asukohariigi õigusaktide kohaselt.Pakkuja esitab vajalikud andmed meeskonnaliikme CV-s ja sotsiaalse hindamiskriteeriumi vastavustingimuses. Mitme tingimuse üheaegsel täitmisel topeltpunkte ei anta. | 5 |

|  |  |
| --- | --- |
| **Hindamiskriteerium 4 - Töö- ja pereelu ühildamine hankelepingu täitmisel – maksimaalselt 5 punkti**Hankija hindab pakkuja esitatud kirjeldust töö- ja pereelu ühildamise kohta vastavalt alljärgnevale: | **Väärtus-punktide arv** |
|  |  |
| Pakkuja esitatud kirjeldus selgitab töö- ja pereelu ühildamist, hankija hinnangul on pakkuja lahendused põhjalikult läbi mõeldud, argumenteeritud ja loovad lisandväärtust hankelepingu täitmisel töö- ja pereelu ühildamisel. | 5 |
| Pakkuja esitatud kirjeldus selgitab töö- ja pereelu ühildamist, hankija hinnangul aitavad kirjeldatud meetmed tagada või parendada hankelepingu täitmisel osalevate töötajate olukorda töö- ja pereelu ühildamisel. | 3 |
| Pakkuja esitatud kirjeldus selgitab töö- ja pereelu ühildamist, kuid hankijas ei teki veendumust, et luuakse lisandväärtust võrreldes Eestis üldisemalt levinud töökorraldusega. Või kirjeldusest ei selgu seotus hankelepingu täitmisega. | 1 |

# Meeskonna kogemuse lisaväärtuse hindamiskriteerium

|  |  |
| --- | --- |
| **Hindamiskriteerium 5 – Meeskonna kogemuse lisaväärtus – 10 punkti** | **Väärtus-punktide arv** |
|  |  |
| Lisapunkte on võimalik saada järgmiselt:Kui hankelepingu täitmises vahetult osaleval: - töögrupi juhil on rühmatööde läbiviimise kogemus (tõendada ülevaatega läbiviidud rühmatöödest, sh kirjeldada kasutatud metoodikaid) – 5 punkti;- geoloogia eksperdil on riikliku geoloogilise kaardistamise kaardikomplekti vähemalt ühe osa koostamise autorina osalemise kogemus – 5 punkti .Pakkuja esitab vajalikud andmed meeskonnaliikme CV-s.  |  10 |

1. Nt kui soodsaim hind on 100 eurot ja järgmine hind 110 eurot, siis kujunevad punktid järgmiselt: 100 eurot=30 punkti; 110 eurot= (100/110)x30= 27,27 punkti [↑](#footnote-ref-1)